## Sekretariatet for KVS – ”Årsrapport” for perioden sept. 2015 – aug. 2016.

Sekretariatet har hatt følgende sammensetning:

* Anstein Hagen Holmevatn
* Hanne Henstein Hellebrote
* Stig Kjellevold Huvtjønnleiken

Det er heller ikke denne perioden en formell leder av sekretariatet. Vi har jobbet som en gruppe og fordelt oppgavene etter behov.

Sekretariatet har hatt ett møte og i tillegg hatt kontakt med hverandre pr. mail.

Saker som det har vært jobbet med:

* Vannforsyningen på Heia: Saken har vært tatt opp med Halvor Grimstvedt. Så langt vi forstår antydet han at Nissedal kommune bør overta ansvaret for vannforsyningen. På nåværende tidspunkt er det ikke kjent hvor langt denne prosessen har kommet.
* Ladestasjon på Kyrkjebygdheia: Skretariatet har luftet dette spørmålet med Halvor Grimstvedt. Han stilte seg posistiv, men det må utredes nærmere. Spørmålet er bl.a. om trafostasjonen som driver skitrekket er stor nok til å drive skitrekk + vannkanoner+ ladestasjon. Saken er i skrivende stund ikke utredet nærmere.
* Garnfiske: På årsmøtet 2015 fikk sekretariatet i oppgave å se nærmere på om man kunn få gjort noe med det til dels omfattende garnfisket som har foregått i bl.a. Breilivatn. Det er i den forbindelse i samarbeid med Torgunn Hovland Tveit (leder i Nordbygda og Kyrkjebygda Fiskelag) utarbeidet felles informasjonsskriv som er sendt alle hyttevellene.
* Fiberbredbånd: Alt-i-box har invitert hytteeierne på Stemtjønn til å legge inn fiberbredbånd i sine hytter. Jan Arild Lauvland i Alt-i-box opplyser at de i utgangspunktet ønsker å bygge ut på hele heia, men starter med Stemtjønn pga at det er lagt til rette for dette med kabling, pga av ny utbygging.
* **Brøyting:** En ny femårig avtale for ”privatbrøyting” er nå reforhandlet med Kyrkjebygdheia AS. Forslaget legges fram på årsmøtet i KVS. Det blir opp til det enkelte hyttevel om de vil gå inn for avtaleforslaget.
* **Felles Webside:** Vi har diskutert om KVS burde få en felles informasjonskanal til hyttevellene / hytteeierne. Vi har bla annet nevnt det for Bjørn Reime i løypelaget om man kunne bruke deres hjemmeside. Styret har sagt at dette er i orden, det står bare igjen å få gjort dette i praksis. En forutsetning er at det må være KVS som har ansvaret for denne delen av hjemmsiden.

Til slutt vil sekretariatet bemerke følgende: KVS kunne vært en viktig sammenslutning som kunne arbeidet til alle hytteeiernes beste på heia. Hvis det skal skje, må hyttevellene bli mer aktive i forhold til KVS.

På vegne av Kyrkjebygdheia Vel Sammenslutning 23.august 2016.

Stig Atle Kjellevold Hanne Henstein Anstein Hagen

(stig.kjellevold@kebas.no) (hensteinhanne@gmail.com) (anstein.hagen@gmail.com)